CELEX: 32020Q1120(01)
Language: lt
Date: 1602201600000
Title: Europos Regionų Komiteto sprendimas Nr. 18/2020 dėl galimybės visuomenei susipažinti su Regionų komiteto dokumentais

2020 11 20   
               
               
                  LT
               
               
                  Europos Sąjungos oficialusis leidinys
               
               
                  L 391/3
               
            
         EUROPOS REGIONŲ KOMITETO SPRENDIMAS Nr. 18/2020
         dėl galimybės visuomenei susipažinti su Regionų komiteto dokumentais
         REGIONŲ KOMITETO BIURAS,
         atsižvelgdamas į Sutartį dėl Europos Sąjungos veikimo, ypač į jos 15 straipsnio 3 dalį,
         atsižvelgdamas į 2001 m. gegužės 30 d. Europos Parlamento ir Tarybos reglamentą (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (1),
         atsižvelgdamas į 2018 m. spalio 23 d. Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (2),
         atsižvelgdamas į Regionų komiteto darbo tvarkos taisykles, ypač į jų 78 straipsnį,
         atsižvelgdamas į 2003 m. vasario 11 d. Regionų komiteto biuro sprendimą Nr. 64/2003 dėl galimybės visuomenei susipažinti su Komiteto dokumentais (3),
         atsižvelgdamas į 2003 m. birželio 17 d. Regionų komiteto biuro sprendimą Nr. 128/2003 dėl galimybės visuomenei susipažinti su Komiteto dokumentais elektroniniame dokumentų registre,
         kadangi Europos Parlamentas, Taryba ir Komisija savo jungtiniame pareiškime dėl Reglamento (EB) Nr. 1049/2001 prašo kitų institucijų patvirtinti vidaus taisykles dėl galimybės visuomenei susipažinti su dokumentais atsižvelgiant į šiame reglamente nustatytus ir principus ir apribojimus (4),
         kadangi siekiant skatinti skaidrumą piliečių atžvilgiu į vieną sprendimą reikia sujungti nuostatas dėl dokumentų, su kuriais galima tiesiogiai susipažinti, sąrašo sudarymo vadovaujantis Regionų komiteto darbo tvarkos taisyklių 78 straipsnio 2 dalimi ir Komiteto nustatyta tvarka dėl naudojimosi piliečių teise susipažinti su dokumentais,
         NUSPRENDĖ:
         I SKYRIUS
         
            BENDROSIOS NUOSTATOS
         
         
            1 straipsnis
            Adresatai, taikymo sritis ir susipažinimo su dokumentais būdai
            
               1.   Bet kuris Sąjungos pilietis ir visi fiziniai arba juridiniai asmenys, gyvenantys arba turintys savo buveinę vienoje iš valstybių narių, turi teisę susipažinti su Regionų komiteto (toliau – Komitetas) dokumentais atsižvelgiant į Reglamente (EB) Nr. 1049/2001 nustatytus principus, sąlygas ir apribojimus ir į šiame sprendime numatytas konkrečias nuostatas.
            
            
               2.   Šiame sprendime „Komiteto dokumentai“ – tai bet koks Reglamento (EB) Nr. 1049/2001 3 straipsnio a dalyje apibrėžtas turinys, kurį parengė arba gavo vienas iš Komitetą sudarančių organų arba Komiteto Generalinis sekretoriatas.
            
            
               3.   Komitetas suteikia visuomenei galimybę susipažinti su jo dokumentais II skyriuje numatytame registre ir pateikus prašymą pagal III skyriaus nuostatas.
            
         
         II SKYRIUS
         
            KOMITETO DOKUMENTŲ REGISTRAS
         
         
            2 straipsnis
            
               1.   Pagal Reglamento (EB) Nr. 1049/2001 11 ir 12 straipsnius Komitete sukuriamas dokumentų registras.
            
            
               2.   Piliečiams suteikiama galimybė elektronine forma registre tiesiogiai susipažinti su prie šio sprendimo pridedame sąraše nurodytais Komiteto dokumentais ir dokumentais, su kuriais susipažinti leista vadovaujantis šio sprendimo III priedu.
            
            
               3.   Komitetas gali nuspręsti į registrą įtraukti ne tik 2 dalyje nurodytus dokumentus. Tokiu atveju Komitetas, atsižvelgdamas į kiekvieno dokumento pobūdį, sprendžia, ar suteikti piliečiams galimybę tiesiogiai susipažinti su dokumentu elektronine forma registre ar įtraukti į registrą tik to dokumento referencinį numerį, informaciją apie jame aptariamą dalyką ir (arba) trumpą jo turinio aprašymą ir datą, kada jis buvo gautas arba parengtas ir įtrauktas į registrą.
            
         
         III SKYRIUS
         
            SUSIPAŽINIMO SU DOKUMENTAIS PATEIKUS PRAŠYMĄ TVARKA
         
         
            3 straipsnis
            Dokumentai, su kuriais galima susipažinti pateikus prašymą
            Piliečiams suteikiama galimybė pateikus prašymą, kiek tai įmanoma, susipažinti su Komiteto dokumentais, kurie nenurodyti prie šio sprendimo pridedame sąraše, laikantis Reglamento (EB) Nr. 1049/2001 4 ir 9 straipsniuose nustatytų apribojimų.
         
         
            4 straipsnis
            Pirminė paraiška
            
               1.   Pateikimas
               
                           1.1.
                        
                        
                           Paraiškos dėl galimybės susipažinti su dokumentu siunčiamos Komiteto Generaliniam sekretoriatui bet kokia raštiška forma, įskaitant elektroninį formatą; jos turi būti parengtos viena iš Reglamento Nr. 1/1958, nustatančio kalbas, kurios turi būti vartojamos Europos ekonominėje bendrijoje (5), 1 straipsnyje nurodytų kalbų.
                        
                     
                           1.2.
                        
                        
                           Paraiška formuluojama pakankamai tiksliai ir joje visų pirma pateikiama informacija, pagal kurią būtų galima nustatyti dokumentą arba dokumentus, kurių prašoma, taip pat nurodomas pareiškėjo vardas, pavardė ir kontaktiniai duomenys.
                        
                     
                           1.3.
                        
                        
                           Jeigu paraiška nepakankamai tiksli, Komitetas prašo pareiškėjo ją patikslinti ir padeda jam tai padaryti; tokiu atveju atsakymo termino skaičiavimas sustabdomas, kol Komitetas gauna šią informaciją.
                        
                     
                           1.4.
                        
                        
                           Jei pakartotinai arba kelis kartus iš eilės teikiamos paraiškos dėl labai ilgų dokumentų arba didelio skaičiaus dokumentų, Komitetas gali neoficialiai pasitarti su pareiškėju, kad rastų sprendimą.
                        
                     
                           1.5.
                        
                        
                           Pareiškėjas neprivalo nurodyti priežasčių, dėl kurių jis teikia paraišką.
                        
                     
            
               2.   Paraiškų tvarkymas
               
                           2.1.
                        
                        
                           Komiteto gauta paraiška dėl galimybės susipažinti su dokumentu tą pačią dieną, kai jį užregistruojama, siunčiama grupei, atsakingai už paraiškų dėl galimybės susipažinti su dokumentais tvarkymą, kuri patvirtina, kad paraiška gauta, parengia atsakymą ir per numatytą terminą pateikia dokumentą.
                        
                     
                           2.2.
                        
                        
                           Jei paraiška susijusi su Komiteto parengtu dokumentu, kuriam gali būti taikoma kuri nors iš Reglamento (EB) Nr. 1049/2001 4 straipsnyje numatytų išimčių, už registrą atsakinga grupė kreipiasi į dokumento rengėją, kuris per penkias darbo dienas nurodo, kokių veiksmų reikėtų imtis.
                        
                     
                           2.3.
                        
                        
                           Iškilus abejonių, ar galima atskleisti iš trečiųjų šalių gautų dokumentų turinį, Komitetas tariasi su ta trečiąja šalimi ir nustato jai ne mažiau kaip penkių darbo dienų terminą savo nuomonei pareikšti, kad ji galėtų įvertinti, ar tam dokumentui taikytina kuri nors iš Reglamento (EB) Nr. 1049/2001 4 straipsnyje numatytų išimčių.
                        
                     
                           2.4.
                        
                        
                           Komitetui gavus paraišką dėl kitos institucijos parengto ir jos dar viešai nepaskelbto dokumento, Komitetas už šį dokumentą atsakingai institucijai nustato ne mažiau kaip penkių darbo dienų terminą, per kurį ji gali pareikšti išlygas dėl to dokumento turinio atskleidimo.
                        
                     
                           2.5.
                        
                        
                           Per nustatytą terminą negavęs atsakymo iš trečiųjų šalių arba dokumentą parengusios institucijos, Komitetas tęsia pradėtą procedūrą.
                        
                     
            
               3.   Sprendimas
               
                           3.1.
                        
                        
                           Jeigu pareiškėjui suteikiama galimybė susipažinti su prašomu dokumentu, Komitetas per 15 darbo dienų nuo paraiškos užregistravimo pateikia prašomą dokumentą pareiškėjui. Už atsakymus dėl suteiktos galimybės susipažinti su prašomais dokumentais atsakingas A departamento direktorius.
                        
                     
                           3.2.
                        
                        
                           Jeigu pareiškėjui atsisakoma suteikti galimybę susipažinti su prašomu dokumentu, Komitetas per 15 darbo dienų nuo paraiškos užregistravimo raštu praneša pareiškėjui apie visiško arba dalinio atsisakymo priežastis ir informuoja jį apie jo teisę pateikti kartotinę paraišką. Komitetui nepateikus atsakymo per nustatytą terminą, pareiškėjas turi teisę pateikti kartotinę paraišką. Už atsakymus dėl visiško arba dalinio atsisakymo suteikti galimybę susipažinti su prašomais dokumentais atsakingas Generalinis sekretorius.
                        
                     
                           3.3.
                        
                        
                           Išskirtiniais atvejais, pavyzdžiui, jeigu paraiška susijusi su labai ilgu dokumentu arba dideliu skaičiumi dokumentų, 3.1 ir 3.2 dalyse numatytus terminus galima pratęsti 15 darbo dienų, tačiau apie tai turi būti iš anksto pranešta pareiškėjui ir turi būti išsamiai paaiškintos tokio sprendimo priežastys.
                        
                     
                           3.4.
                        
                        
                           A departamento direktorius ir Generalinis sekretorius gali deleguoti atitinkamus 3.1 ir 3.2 dalyse nurodytus savo įgaliojimus.
                        
                     
         
         
            5 straipsnis
            Kartotinės paraiškos
            
               1.   Pateikimas
               
                           1.1.
                        
                        
                           Kartotinės paraiškos siunčiamos Komitetui per 15 darbo dienų nuo visiško arba dalinio atsisakymo suteikti galimybę susipažinti su prašomu dokumentu gavimo dienos arba, jeigu negauta jokio atsakymo į pirminę paraišką, – nuo nustatyto atsakymo pateikimo termino pabaigos.
                        
                     
                           1.2.
                        
                        
                           Kartotinės paraiškos teikiamos laikantis tų pačių oficialių reikalavimų, kurie taikomi pirminei paraiškai.
                        
                     
            
               2.   Kartotinių paraiškų tvarkymas
               Tvarkant kartotines paraiškas, atitinkamai taikomos šio sprendimo 4 straipsnio 2 dalies nuostatos; tačiau Komitetas neprivalo patvirtinti kartotinės paraiškos gavimo fakto.
            
            
               3.   Sprendimas
               
                           3.1.
                        
                        
                           Jeigu pareiškėjui suteikiama galimybė susipažinti su prašomu dokumentu, Komitetas per 15 darbo dienų nuo kartotinės paraiškos užregistravimo pateikia prašomą dokumentą pareiškėjui. Už atsakymus dėl suteiktos galimybės susipažinti su prašomais dokumentai atsakingas pirmininkas.
                        
                     
                           3.2.
                        
                        
                           Jeigu pareiškėjui atsisakoma suteikti galimybę susipažinti su prašomu dokumentu, Komitetas per 15 darbo dienų nuo kartotinės paraiškos užregistravimo raštu praneša pareiškėjui apie visiško arba dalinio atsisakymo priežastis ir informuoja jį, kokiomis priemonėmis jis gali ginti savo teises. Už atsakymus dėl visiško arba dalinio atsisakymo suteikti galimybę susipažinti su prašomais dokumentais atsakingas pirmininkas.
                        
                     
                           3.3.
                        
                        
                           Išskirtiniais atvejais, pavyzdžiui, jeigu kartotinė paraiška susijusi su labai ilgu dokumentu arba dideliu skaičiumi dokumentų, 3.1 ir 3.2 dalyse numatytus terminus galima pratęsti 15 darbo dienų, tačiau apie tai turi būti iš anksto pranešta pareiškėjui ir turi būti išsamiai paaiškintos tokio sprendimo priežastys.
                        
                     
                           3.4.
                        
                        
                           Pirmininkas gali deleguoti 3.1 ir 3.2 dalyse nurodytus savo įgaliojimus.
                        
                     
         
         
            6 straipsnis
            Teisių gynimo priemonės
            Jeigu pateikus kartotinę paraišką Komitetas visiškai arba iš dalies atsisako suteikti galimybę susipažinti su dokumentu arba nepateikia atsakymo per nustatytą terminą, pareiškėjas turi galimybę, Sutarties dėl Europos Sąjungos veikimo atitinkamai 263 ir 228 straipsniuose nustatytomis sąlygomis, pradėti teisminį procesą prieš Komitetą ir (arba) pateikti skundą Europos ombudsmenui.
         
         
            7 straipsnis
            Dokumentų išdavimas ir atsakymo rengimo išlaidos
            
               1.   Dokumentų išdavimas
               
                           1.1.
                        
                        
                           Dokumentai pateikiami visiškai atsižvelgiant į pareiškėjo pageidavimą, t. y. pateikiama dokumentų popierinė kopija arba jie pateikiami elektroniniu formatu.
                        
                     
                           1.2.
                        
                        
                           Jeigu Komitetas arba kita institucija jau paskelbė dokumentą ir su juo galima susipažinti be jokių apribojimų, Komitetas gali padėti pareiškėjui susipažinti su tuo dokumentu, informuodamas jį apie tai, kaip gauti prašomą dokumentą.
                        
                     
            
               2.   Atsakymo rengimo išlaidos
               Pareiškėjui gali tekti padengti dokumentų kopijų, sudarančių 20 ar daugiau A4 formato puslapių, atspausdinimo ir siuntimo išlaidas. Šis mokestis negali viršyti faktinių šio darbo išlaidų. Elektroniniu formatu dokumentai siunčiami nemokamai.
            
         
         IV SKYRIUS
         
            BAIGIAMOSIOS NUOSTATOS
         
         
            8 straipsnis
            Įgyvendinimo priemonės
            Atsakingu už šio sprendimo vykdymui užtikrinti būtinų priemonių įgyvendinimą skiriamas Generalinis sekretorius.
         
         
            9 straipsnis
            Sprendimų Nr. 64/2003 ir Nr. 128/2003 panaikinimas
            Šiuo sprendimu panaikinami 2003 m. vasario 11 d. Regionų komiteto biuro sprendimas Nr. 64/2003 dėl galimybės visuomenei susipažinti su Regionų komiteto dokumentais ir 2003 m. birželio 17 d. Regionų komiteto biuro sprendimas Nr. 128/2003 dėl galimybės visuomenei susipažinti su Regionų komiteto dokumentais elektroniniame dokumentų registre.
         
         
            10 straipsnis
            Įsigaliojimas
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. spalio 9 d.
            
               
                  Regionų komiteto biuro vardu
               
               Apostolos TZITZIKOSTAS
               
                  Pirmininkas
               
            
         
         
            (1)  OL L 145, 2001 5 31, p. 43.
         
            (2)  OL L 295, 2018 11 21, p. 39.
         
            (3)  OL L 160, 2003 06 28, p. 96.
         
            (4)  OL L 173, 2001 06 27, p. 5.
         
            (5)  OL P 017, 1958 10 6, p. 385.
      
      
         
            PRIEDAS
            Regionų komiteto dokumentų, su kuriais visuomenė gali tiesiogiai susipažinti, sąrašas
            1.   Dokumentai, susiję su politine veikla
            
            Prašymai parengti nuomonę savo iniciatyva ir jos rengimo pagrindas
            Prašymų parengti nuomonę skyrimas
            Teminių komisijų nuomonių projektai
            Teminių komisijų perspektyvinių nuomonių projektai
            Teminių komisijų pranešimų projektai
            Teminių komisijų perspektyvinių pranešimų projektai
            Komisijų rezoliucijų projektai
            Komisijų posėdžiuose dalyvaujantiems nariams teikiami informaciniai pranešimai
            Komisijų nuomonių projektų pakeitimai
            Komisijų perspektyvinių nuomonių projektų pakeitimai
            Komisijų pranešimų projektų pakeitimai
            Komisijų perspektyvinių pranešimų projektų pakeitimai
            Komisijų rezoliucijų projektų pakeitimai
            Plenarinėms sesijoms teikiami nuomonių projektai
            Plenarinėms sesijoms teikiami perspektyvinių nuomonių projektai
            Plenarinėms sesijoms teikiami pranešimų projektai
            Plenarinėms sesijoms teikiami perspektyvinių pranešimų projektai
            Plenarinėms sesijoms teikiami rezoliucijų projektai
            Plenarinėms sesijoms teikiami informaciniai pranešimai (angl. Information memos/Background notes)
            Plenarinėms sesijoms teikiami nuomonių projektų pakeitimai
            Plenarinėms sesijoms teikiami perspektyvinių nuomonių projektų pakeitimai
            Plenarinėms sesijoms teikiami pranešimų projektų pakeitimai
            Plenarinėms sesijoms teikiami perspektyvinių pranešimų projektų pakeitimai
            Plenarinėms sesijoms teikiami rezoliucijų projektų pakeitimai
            Plenarinių sesijų posėdžių protokolai
            (Europos) regionų komiteto nuomonės
            (Europos) regionų komiteto perspektyvinės nuomonės
            Komisijų pranešimai, kuriuose nurodytos priežastys, dėl kurių pateiktas ieškinys dėl subsidiarumo principo pažeidimo arba neįvykdytas privalomas reikalavimas konsultuotis su Komitetu
            (Europos) regionų komiteto pranešimai
            (Europos) regionų komiteto perspektyviniai pranešimai
            (Europos) regionų komiteto rezoliucijos
            Sprendimai nerengti nuomonės
            2.   Dokumentai, susiję su Komiteto sprendimus priimančių organų organizacine struktūra ir veikimu
            
            Darbo tvarkos taisyklių projektas
            Darbo tvarkos taisyklių projekto pakeitimai
            Darbo tvarkos taisyklės
            Pranešimai apie Darbo tvarkos taisyklių pakeitimą
            Plenarinių sesijų metu priimti sprendimai dėl biuro narių rinkimų
            Plenarinių sesijų metu priimti sprendimai dėl komisijų sudarymo
            Biuro sprendimai dėl darbo grupių, jungtinių konsultacinių komitetų, tarpregioninių grupių, specialios paskirties grupių ir kitų politinių organų sudarymo
            Plenarinių sesijų metu priimti sprendimai dėl pirmininko skyrimo
            Plenarinių sesijų metu priimti sprendimai dėl pirmininko pirmojo pavaduotojo skyrimo
            3.   Dokumentai, susiję su RK politine strategija
            
            Deklaracijų projektai
            Deklaracijos
            Metinės vertinimo ataskaitos
            Kadencijos pabaigos vertinimo ataskaitos
            Santraukos ir ataskaitos dėl Komiteto nuomonių poveikio
            Santraukos ir metinės veiklos ataskaitos
            Politiniai prioritetai
            Kadencijos pradžios politinės programos
            RK teminių komisijų darbo programos
            4.   Dokumentai, susijęs su Komiteto organų darbu
            
            
               Biuro dokumentai
            
            Sudėtys
            Pranešimai apie posėdį
            Darbotvarkės projektai
            Dalyvių sąrašai
            Biuro informaciniai pranešimai
            Posėdžių tvarkaraščiai
            Protokolai
            
               Pirmininkų sueiga
            
            Darbotvarkės
            
               Plenarinių sesijų dokumentai
            
            Pranešimai apie posėdį
            Darbotvarkės projektai
            Protokolai
            Dalyvių sąrašai
            Pakviestųjų pranešėjų pranešimai ir kalbos
            
               Komiteto teminių komisijų (be nurodytų 1 punkte), jungtinių konsultacinių komitetų, darbo grupių, tarpregioninių grupių, specialios paskirties grupių ir kitų Komiteto politinių organų dokumentai
            
            Politiniai prioritetai (įtraukti į veiksmų planus ir darbo programas)
            Kadencijos pradžios politikos programos
            Veiklos ataskaitos ir teminiai pranešimai
            Rekomendacijos
            Sudėtys
            Pranešimai apie posėdį
            Darbotvarkės projektai
            Protokolai
            Dalyvių sąrašai
            Pasiūlymai dėl išorės veiklos
            Pristatymai, susiję su teminėmis diskusijomis arba nuomonėmis
            
               Prezidiumas
            
            Pirmininko pareiškimai ir kalbos
            Pirmininko pavaduotojų pareiškimai ir kalbos
            
               Nariai
            
            Narių skyrimas
            Narių atsistatydinimo raštai
            Narių kadencijos pabaigos dokumentai
            Narių finansinių interesų deklaracijos
            
               Išlaidos ir išmokos
            
            Taisyklės dėl kelionės išlaidų atlyginimo ir vienodo dydžio kelionpinigių bei išmokų už dalyvavimą posėdžiuose išmokėjimo nariams
            
               Frakcijų dokumentai
            
            Frakcijų sudarymas
            Komisijų pirmininkų ir Komiteto pirmininko posėdžių dokumentai
            Pranešimai apie posėdžius
            Darbotvarkės
            
               Seminarai ir konferencijos
            
            Pranešimai apie posėdžius, seminarus ir konferencijas
            Tolesnės veiklos dokumentai
            5.   RK tinklų ir platformų dokumentai
            
            
               Europos teritorinio bendradarbiavimo grupė (ETBG)
            
            Registras
            Nacionaliniai sprendimai
            
               Subsidiarumo stebėsenos tinklas (SST)
            
            Subsidiarumo darbo programos
            Metinės subsidiarumo ataskaitos
            Tyrimai
            Subsidiarumo konferencijų darbotvarkės
            Brošiūros
            Konsultacijų ataskaitos
            SST partnerių pateiktos nuomonės
            
               Strategijos „Europa 2020“ stebėsenos platforma
            
            Stebėsenos ataskaitos
            Narių sąrašai
            
               Galių pasidalijimo platforma
            
            Galių pasidalijimo tyrimai
            6.   Dokumentai, susiję su komunikacija ir moksliniais tyrimais
            
            
               Strateginiai dokumentai
            
            Komiteto komunikacijos strategijos
            Metiniai komunikacijos veiksmų planai
            Metinės komunikacijos ataskaitos (dėl ankstesniais metais vykdytos veiklos)
            
               Kiti dokumentai
            
            Pranešimai spaudai
            Elektroniniai naujienlaiškiai (platinami užsiprenumeravus paslaugą svetainės pradžios tinklalapyje)
            
               Renginių (konferencijų, apskritojo stalo diskusijų, viešųjų klausymų, praktinių seminarų ir kt.) organizavimas
            
            Pranešimai apie visuomenei atvirus posėdžius (konferencijas, apskritojo stalo diskusijas, viešuosius klausymus, praktinius seminarus ir kt.)
            Informacija nariams apie Komiteto organizuojamus renginius
            Komiteto organizuojamų renginių programos/darbotvarkės
            Komiteto organizuojamų renginių santraukos/analizės/įvertinimai
            
               Komiteto atlikti tyrimai
            
            Tyrimai
            Biuro mokslinių tyrimų programos
            
               Nariams skirtos gairės
            
            Gairės pranešėjams
            Gairės nariams
            7.   Dokumentai dėl santykių su kitais subjektais
            
            Bendradarbiavimo susitarimai
            Ryšiai su Europos ir tarptautinėmis institucijomis bei organais
            Ryšiai su valstybėmis narėmis
            Ryšiai su vietos ir regionų valdžios institucijomis
            Ryšiai su tarptautinėmis organizacijomis
            Ryšiai su asociacijomis
            Europos teritorinio bendradarbiavimo grupės
            8.   Dokumentai, susiję su Komiteto administracija, veiklos planavimu ir ataskaitų teikimu
            
            
               Įdarbinimas ir stažuotės
            
            Pranešimai apie laisvas darbo vietas
            Privatumo pareiškimai, susiję su pareigūnų įdarbinimu, deleguotų nacionalinių ekspertų delegavimu ir stažuotėmis
            Į Komitetą deleguotiems nacionaliniams ekspertams taikytinos taisyklės
            Taisyklės, kuriomis reglamentuojama Komiteto stažuočių sistema
            Taisyklės, susijusios su finansiniu įnašu, skirtu padengti standartinių Komiteto skyrių stažuotojų stažuočių pradžioje ir pabaigoje faktiškai patiriamas kelionės išlaidas
            
               Pirkimo procedūros
            
            Bendrosios sąlygos, taikomos pirkimo užsakymų lapų rengimui (nedidelės vertės sutartys)
            Privatumo pareiškimai, susiję su viešųjų pirkimų procedūromis
            Oficialiajame leidinyje paskelbti skelbimai apie pirkimą
            Oficialiajame leidinyje paskelbti skelbimai apie sutarties skyrimą
            
               Ex-ante skelbimai apie pasirašyti numatomas nedidelės ir vidutinės vertės sutartis
            Komiteto ankstesniais metais pasirašytų nedidelės ir vidutinės vertės sutarčių sąrašas
            Konkrečių sutarčių ir pirkimo užsakymo formų, pagrįstų RK ankstesniais metais pasirašyta preliminariąja sutartimi, sąrašas
            
               Informavimo apie pažeidimus taisyklės ir vyresniųjų pareigūnų išorės veiklos deklaracijos
            
            Privatumo pareiškimai, susiję su duomenų apsauga informavimo apie pažeidimus procedūrų metu
            Informavimo apie pažeidimus taisyklės
            Komiteto ir OLAF administraciniai susitarimai
            Kasmetinė informacija, susijusi su profesine buvusių vyresniųjų pareigūnų veikla